stanford-oval/wikipedia huggingface dataset:
ראנומי קרומווידג'ויו
ביוגרפיה > 2008 > שיאנית עולם

באליפות אירופה שנערכה באיינדהובן, הולנד במרץ 2008 זכתה קרומווידג'ויו במדליית זהב במשחה ל-4x100 מטר חופשי בשיא עולם חדש של 3:33.62 דקות, לפני איטליה (3:41.06 דקות) ושוודיה (3:41.28 דקות).
באליפות העולם בשחייה (בריכת 25 מטר), שנערכה במנצ'סטר, אנגליה באפריל 2008 זכתה קרומווידג'ויו במדליית זהב במשחה שליחות 4x200 מטר חופשי בשיא עולם חדש של 7:38.90 דקות (שיא העולם הנוכחי 2012).
ביוגרפיה > 2008 > אלופה אולימפית

באולימפיאדת בייג'ינג (2008) זכתה קרומווידג'ויו במדליית זהב במשחה שליחות 4x100 חופשי ביחד עם פמקה המסקר, אינגה דקר ומרליין פלדהויס בשיא אולימפי חדש של 3:33.76 דקות, לפני ארצות הברית (3:34.33 דקות) ואוסטרליה (3:35.05 דקות), 14 מאיות השנייה איטי משיאן העולמי. התוצאה שקבעה כשחיינית שנייה הייתה 53.39 שניות. נוסף לכך, היא סיימה במקום 23 במשחה ל-200 מטר חופשי בתוצאה של 2:00.02 דקות, במקום 11 במשחה שליחות 4x200 מטר חופשי בתוצאה של 7:56.60 דקות, כשחיינית שנייה היא קבעה תוצאה של 1:58.29 דקות ובמקום 13 במשחה שליחות 4x100 מטר מעורב בתוצאה של 4:04.74 דקות, כשחיינית רביעית היא קבעה תוצאה של 53.51 שניות.
ביוגרפיה > 2009 > מדליית זהב באליפות העולם

באליפות העולם בשחייה שנערכה ברומא, איטליה בשנת 2009 זכתה קרומווידג'ויו במדליית זהב במשחה שליחות 4x100 מטר חופשי ביחד עם אינגה דקר, פמקה המסקרק ומרליין פלדהויס בשיא עולם חדש של 3:31.72 דקות (שיא העולם הנוכחי 2012), לפני גרמניה (3:31.83 דקות) ואוסטרליה (3:33.01 דקות). התוצאה שקבעה כשחיינית שנייה הייתה 52.30 שניות.
ביוגרפיה > 2010

באליפות העולם בשחייה (בריכת 25 מטר), שנערכה בדובאי, קטר בדצמבר 2010 זכתה קרומווידג'ויו בשלוש מדליות זהב, במשחה ל-50 מטר חופשי בתוצאה של 23.37 שניות, במשחה ל-100 מטר חופשי בשיא אליפות חדש של 51.45 שניות ובמשחה שליחות 4x100 מטר חופשי בשיא אליפות חדש של 3:28.54 דקות.
ביוגרפיה > 2011

באליפות העולם בשחייה שנערכה בשאנגחאי, סין בשנת 2011 זכתה קרומווידג'ויו ב-3 מדליות, זהב, כסף וארד. מדליית זהב, במשחה שליחות 4x100 מטר חופשי ביחד עם איגנה דקר, פמקה המסקרק ומרליין פלדהויס בתוצאה של 3:33.96 דקות, לפני ארצות הברית (3:34.47 דקות) וגרמניה (3:36.05 דקות). התוצאה שקבעה כשחיינית שנייה הייתה 53.26 שניות. מדליית כסף, במשחה ל-50 מטר חופשי בתוצאה של 24.27 שניות, אחרי תרסה אלסהמר משוודיה (24.14 שניות) ולפני בת ארצה מרליין פלדהויס (24.49 שניות) ומדלייארד במשחה ל-100 מטר חופשי בתוצאה של 53.66 שניות, אחרי יאנט אוטסן מדנמרק ואלכסנדרה גרסימניה מבלארוס שזכו במדליית הזהב בצוותא (53.45 שניות).
ביוגרפיה > 2012 > אלופה אולימפית

באולימפיאדת לונדון (2012) זכתה קרומווידג'ויו ב-3 מדליות, 2 זהב ו-1 כסף. מדליות זהב במשחה ל-50 מטר חופשי בשיא אולימפי חדש של 24.05 שניות, לפני אלכסנדרה גרסימניה (24.28 שניות) ובת ארצה מרליין פלדהויס (24.39 שניות) ובמשחה ל-100 מטר חופשי בשיא אולימפי חדש של 53.00 שניות, לפני אלכסנדרה גרסימניה (53.38 שניות) וטאנג הי מסין (53.44 שניות). מדליית כסף במשחה שליחות 4x100 מטר חופשי ביחד עם אינגה דקר, מרליין פלדהויס ופמקה המסקרק בתוצאה של 3:33.79 דקות, אחרי אוסטרליה שקבעה שיא אולימפי חדש של 3:33.15 דקות ולפני ארצות הברית שקבעה שיא אמריקאי חדש של 3:34.24 דקות. כשחיינית אחרונה היא קבעה ב"זינוק שליחות" את התוצאה המהירה בתחרות, 51.93 שניות. נוסף לכך, היא סיימה במקום שישי במשחה שליחות 4x100 מטר מעורב בתוצאה של 3:57.28 דקות. כשחיינית אחרונה היא קבעה ב"זינוק שליחות" את התוצאה המהירה בתחרות, 52.91 שניות.
ביוגרפיה > 2013 > אלופת העולם

באליפות העולם שנערכה בברצלונה שבספרד ביולי 2013 זכתה קרומווידג'ויו ב-4 מדליות, 1 זהב ו-3 ארד. מדליית זהב במשחה ל-50 מטר חופשי בתוצאה של 24.05 שניות, לפני קייט קמפבל מאוסטרליה (24.14 שניות) ופרנצ'סקה הלסול מבריטניה (24.30 שניות). מדליות ארד, במשחה ל-100 מטר חופשי בתוצאה של 53.42 שניות, אחרי קמפבל (52.34 שניות) ושרה שסטרם משוודיה (52.89 שניות), במשחה ל-50 מטר פרפר בתוצאה של 25.53 שניות, אחרי יאנט אוטסן מדנמרק (25.24 שניות) ולו יינג מסין שקבעה שיא אסיה חדש של 25.42 שניות ובמשחה שליחות 4x100 מטר חופשי בתוצאה של 3:35.77 דקות, כשחיינית אחרונה היא שחתה ב"זינוק שליחות" תוצאה של 52.65 שניות.
ביוגרפיה > 2014

באליפות העולם (בריכת 25 מטר) שנערכה בדוחה, קטר בדצמבר 2014 היא זכתה ב-5 מדליות, 4 זהב, 1 אישית ושותפה ל-4 שיאי עולם חדשים במשחי השליחות ומדליית ארד אחת. מדליות זהב, במשחה ל-50 מטר חופשי בתוצאה של 23.32 שניות, בפעם השנייה ברציפות, לפני ברונטה קמפבל (23.62 שניות) ודורותיאה ברנדט מגרמניה (23.77 שניות), במשחה שליחות 4x50 מטר חופשי בשיא עולם חדש של 1:34.24 דקות, במשחה שליחות 4x100 מטר חופשי בשיא עולם חדש של 3:26.53 דקות ובמשחה שליחות 4x200 מטר חופשי בשיא עולם חדש של 7:32.85 דקות. מדליית ארד, במשחה ל-100 מטר חופשי בתוצאה של 51.47 דקות, אחרי פמקה המסקרק שקבעה שיא אליפות חדש של 51.37 דקות ושרה שסטרם (51.39 דקות).
ביוגרפיה > 2015

באליפות העולם שנערכה בקאזאן, רוסיה באוגוסט 2015 זכתה קרומווידג'ויו ב-3 מדליות כסף, במשחה ל-50 מטר חופשי בתוצאה של 24.22 שניות, אחרי ברונטה קמפבל מאוסטרליה (24.12 שניות) ולפני שרה שסטרם (24.31 שניות), במשחה שליחות 4x100 מטר חופשי בתוצאה של 3:33.67 דקות, אחרי אוסטרליה 3:31.48 דקות, ולפני ארצות הברית (3:34.61 דקות) ובמשחה שליחים משולב 4x100 מטר חופשי (2 שחייניות ו-2 שחיינים) בתוצאה של 3:23.10 דקות, אחרי ארצות הברית שקבעה שיא עולם חדש של 3:23.05 דקות ולפני קנדה (3:23.59 דקות). נוסף לכך, היא סיימה במקום רביעי במשחה ל-100 מטר חופשי בתוצאה של 53.17 שניות.
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכתה קרומווידג'ויו ב-5 מדליות, 2 זהב, 2 כסף ו-1 ארד. מדליות זהב, במשחה ל-50 מטר חופשי בתוצאה של 23.56 שניות, לפני שרה שסטרם (23.63 שניות) ויאנט אוטסן (23.94 שניות) ובמשחה שליחות 4x50 מטר מעורב. מדליות כסף, במשחה ל-100 מטר חופשי בתוצאה של 51.59 שניות, אחרי שרה שסטרם (51.37 שניות) ולפני ורוניקה פופובה מרוסיה (52.02 שניות) ובמשחה שליחות 4x50 מטר חופשי. מדליית ארד, במשחה שליחים 4x50 מטר חופשי משולב (2 שחייניות ו-2 שחיינים).
ביוגרפיה > 2016

באליפות אירופה שנערכה בלונדון במאי 2016 זכתה קרומווידג'ויו ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בשיא אליפות חדש של 24.07 שניות, לפני פרנצ'סקה הלסול (24.44 שניות) ויאנט אוטסן (24.61 שניות), במשחה שליחות 4x100 מטר חופשי (3:33.80 דקות) ובמשחה שליחים 4x100 מטר חופשי משולב (2 שחייניות ו-2 שחיינים) בשיא אליפות חדש של 3:23.64 דקות. מדליית כסף מבחשה ל-100 מטר חופשי בתוצאה של 53.24 שניות, אחרי שרה שסטרם (52.82 שניות) ולפני פמקה המסקרק (53.72 שניות).
באולימפיאדת ריו דה ז'ניירו (2016) סיימה קרומווידג'ויו במקום חמישי במשחה ל-100 מטר חופשי בתוצאה של 53.08 דקות, במקום שישי במשחה ל-50 מטר חופשי בתוצאה של 24.19 שניות ובמקום רביעי במשחה שליחות 4x100 מטר חופשי בתוצאה של 3:33.81 דקות, כשחיינית רביעית היא קבעה ב"זינוק שליחות" תוצאה של 52.20 שניות, התוצאה השלישית בטיבה במשחקים.
באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-5 מדליות, 1 זהב, 3 כסף ו-1 ארד. מדליית זהב בפעם השלישית ברציפות במשחה ל-50 מטר חופשי בתוצאה של 23.60 שניות. מדליות כסף, במשחה ל-100 מטר חופשי (51.92 שניות), במשחה שליחות 4x50 מטר חופשי (1:35.37 דקות) ובמשחה שליחות חופשי משולב (2 שחייניות ו-2 שחיינים) בתוצאה של 1:29.82 דקות. מדליית ארד, במשחה שליחות 4x100 מטר חופשי (3:31.10 דקות).
ביוגרפיה > 2017

באליפות העולם שנערכה בבודפשט ביולי 2017 זכתה קרומווידג'ויו ב-4 מדליות, 3 כסף ו-1 ארד. מדליות כסף, במשחה ל-50 מטר חופשי בשיא הולנד חדש של 23.85 שניות, אחרי שרה שסטרם (23.69 שניות) ולפני סימון מנואל מארצות הברית (23.97 שניות), במשחה ל-50 מטר פרפר בתוצאה של 25.38 שניות, אחרי שסטרם שקבעה שיא אליפות חדש של 24.60 שניות ולפני פרידה עות'מאן ממצרים (25.39 שניות) ובמשחה שליחים 4x100 מטר חופשי משולב ביחד עם בן סכוויטרט, קייל סטולק ופמקה המסקרק בשיא אירופה חדש של 3:21.81 דקות, אחרי ארצות הברית שקבעה שיא עולם חדש של 3:19.60 דקות ולפני קנדה (3:23.55 דקות). מדליית ארד, במשחה שליחות 4x100 מטר חופשי בתוצאה של 3:32.64 דקות, אחרי ארצות הברית (3:31.72 דקות) ואוסטרליה (3:32.01 דקות). נוסף לכך, היא סיימה במקום חמישי במשחה ל-100 מטר חופשי בתוצאה של 52.78 שניות.
בסבב הגביע העולמי שנערך בברלין ב-7 באוגוסט אותה שנה היא קבעה במשחה ל-50 מטר חופשי שיא עולם חדש של 22.93 שניות, שיפור לשיא בן ה-5 ימים של שרה שסטרם (23.10 שניות) ובכך הייתה לשחיינית הראשונה בהיסטוריה ששחתה משחה זה מתחת ל-23 שניות. שבוע לאחר מכן, בתחרות שנערכה באיינדהובן היא קבעה במשחה ל-50 מטר פרפר שיא הולנד חדש של 24.54 שניות.
ביוגרפיה > 2018

באליפות אירופה שנערכה בגלאזגו, בריטניה באוגוסט 2018 זכתה קרומווידג'ויו ב-3 מדליות, 2 כסף ו-1 ארד. מדליות כסף במשחה שליחות 4x100 מטר חופשי ובמשחה שליחים 4x100 מטר חופשי משולב. מדליית ארד במשחה ל-50 מטר חופשי בתוצאה של 24.21 שניות, אחרי שרה שסטרם (23.74 שניות) ופרניל בלום (23.75 שניות). נוסף לכך, היא סיימה במקום שישי במשחה ל-50 מטר פרפר בתוצאה של 25.88 שניות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה במדליית כסף במשחה שליחות 4x100 מטר חופשי (3:28.02 דקות) אחרי ארצות הברית (3:27.78 דקות) ולפני סין (3:30.92 דקות).
ביוגרפיה > 2019

באליפות העולם שנערכה בקוואנגג'ו, דרום קוריאה ביולי 2019 זכתה קרומווידג'ויו במדליית כסף במשחה ל-50 מטר פרפר בתוצאה של 25.35 שניות, אחרי שרה שסטרם (25.02 שניות) ולפני פרידה עות'מאן (25.47 שניות). נוסף לכך, היא סיימה במקום שישי במשחה ל-50 מטר חופשי בתוצאה של 24.35 שניות, במקום תשיעי במשחה ל-100 מטר חופשי בתוצאה של 53.43 שניות, במקום רביעי במשחה שליחות 4x100 מטר חופשי בתוצאה של 3:35.32 דקות ובמקום שישי במשחה שליחים 4x100 מטר חופשי משולב בתוצאה של 3:23.48 דקות.
ביוגרפיה > 2021

באליפות אירופה שנערכה בבודפשט במאי 2021 זכתה קרומווידג'ויו ב-5 מדליות, 2 זהב ו-3 כסף. מדליות זהב במשחה ל-50 מטר חופשי (23.97 שניות) ובמשחה ל-50 מטר פרפר (25.30 שניות). 3 מדליות כסף במשחי שליחים. נוסף לכך, היא סיימה במקום רביעי במשחה ל-100 מטר חופשי בתוצאה של 53.44 שניות, מאית השנייה איטי ממדליית ארד.
באולימפיאדת טוקיו (2020) סיימה קרומווידג'ויו במקום רביעי במשחה ל-50 מטר חופשי בתוצאה של 24.30 שניות, במקום 16 במשחה ל-100 מטר חופשי בתוצאה של 53.71 שניות. היא פרשה ממשחה זה ולא השתתפה בשלב חצי הגמר. במקום רביעי במשחה שליחות 4x100 מטר חופשי בתוצאה של 3:33.70 דקות, כשחיינית שנייה היא קבעה ב"זינוק שליחות" תוצאה של 52.87 שניות ובמקום שישי במשחה שליחים משולב 4x100 מטר מעורב לאחר ששחתה בשלב המוקדמות.
חייה האישיים

בשנים 2013 - 2014 הייתה קרומווידג'ויו בת זוגו של פיטר ואן דן הוחנבאנד, אלוף אולימפי, אלוף עולם ושיאן עולם. משנת 2016 בן הזוג שלה הוא האלוף האולימפי בשחייה פרי וירטמן.
תארים והישגים

בשנת 2011 זכתה קרומווידג'ויו בתואר ספורטאי השנה בהולנד.
בשנת 2012 זכתה קרומווידג'ויו בתואר שחיינית השנה באירופה.
שיאים אישיים > בריכה אולימפית

50 מטר חופשי: 23.85 שניות (2017), שיא הולנד
100 מטר חופשי: 52.75 שניות (2013)
200 מטר חופשי: 1:59.77 דקות (2008)
50 מטר גב: 28.25 שניות (2019)
50 מטר פרפר: 25.35 שניות (2019)
100 מטר פרפר: 58.77 שניות (2019)
שיאים אישיים > בריכת 25 מטר

50 מטר חופשי: 22.93 שניות (2017), שיא עולם
100 מטר חופשי: 50.95 שניות (2017), שיא הולנד
200 מטר חופשי: 1:55.77 דקות (2011)
400 מטר חופשי: 4:06.25 דקות (2008)
50 מטר גב: 26.10 שניות (2018)
100 מטר גב: 59.90 שניות (2008)
50 מטר פרפר: 24.47 שניות (2018), שיא הולנד
100 מטר פרפר: 56.63 שניות (2017)
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חופשי
ראנומי קרומווידג'ויו, לאחר חזרתה לאמסטרדם מהמשחקים האולימפיים, 25 אוגוסט 2008
ראנומי קרומווידג'ויו (ימין) ובריטה שטפן מגרמניה באליפות אירופה בשחייה (בריכה 25 מטר), איינדהובן 25 בנובמבר 2010
נחל גרעינית

| --- | --- |
אין תמונה חופשית
 מידע כללי
 שפך:  ים סוף 
 מדינות באגן הניקוז:  ישראל 
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןנחל גרעינית(למפת אילת רגילה) הר יהושפט הר צפחות א. חבל אילות מצרים ירדןנחל גרעינית  he נחל גרעיניתhe נחל גרעיניתמפת  __ אילת (in English: Eilat) [‌דרום הנגב‌]מצפון: __ מועצה אזורית חבל אילות (in English: Hevel Eilot Regional Council) ממזרח: עקבה (in English: Trace) מדרום: מפרץ אילת (in English: Gulf of Aqaba) ממערב: חצי אי (in English: Peninsula) סיני (in English: Sinai) tabBackground:;tabBorder:#aaa;defaultTab:0;
 
נחל גרעינית הוא הנחל הדרומי ביותר במדינת ישראל, הממוקם בהר צפחות, דרומית לאילת.
תוואי הנחל

הנחל מתחיל בגובה של כ־200 מטרים מעל פני הים, במורדות המזרחיים של הר צפחות (ההר הדרומי בהרי אילת ובישראל). הנחל זורם מזרחה דרך עמק סלעי, חוצה את שביל ישראל מעט לפני סיומו, עובר דרך בית ספר שדה אילת ושמורת חוף האלמוגים ונשפך למפרץ אילת.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
רקומי-כנף

| רקומי-כנף |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
על־מחלקה:: שש-רגלים
מחלקה:: חרקים
אינפרא־מחלקה:: עילאי-כנף
על־סדרה:: בעלי גלגול מלא
קבוצה:: רקומי-כנף
שם מדעי
 Neuropterida
רקומי-כנף (שם מדעי: Neuropterida) היא ענף טקסונומי של חרקים הכוללת כ-5700 מינים.
קבוצה זו נחשבה בעבר כסדרה ונקראה Neuroptera אולם החוקרים החליטו כי סדרה זו ניתנת לחלוקה לשלוש סדרות משנה ולכן שמה של הסדרה שונה ומיונה שונה לקבוצה. בקבוצה זו שלוש סדרות:
כנפתנאים Megaloptera
מרושתי-כנף Neuroptera
ארינחשאים Raphidioptera
יש חוקרים הכוללים גם את סדרת ארוכי-כנף (Mecoptera) בקבוצה זו אך כיום סדרה זו עדיין נחשבת כסדרה נפרדת בעל-סדרת בעלי גלגול מלא.
בנוסף, קיימת הסדרה Rafaelidae שנכחדה.
מיני החרקים בקבוצה זו נחשבים לפרימיטיבים, יש להם כנפיים ארוכות אך השרירים המפעילים אותם חלשים כך שהתעופה שלהם נראית מרושלת. רוב המינים פעילים בלילה ובשלב הזחל הם נמצאים באזורים לחים, ליד נהרות. הזחלים ובמספר מינים גם הבוגרים הם טורפים של פרוקי-רגליים קטנים.
הגדול בבני הקבוצה הוא החרק Acanthacorydalis fruhstorferi, מסדרת זבובי דג שמוטת כנפיו מגיע לאורך 21.5 ס"מ. למעשה זהו החרק הארוך ביותר בעולם.
נחל גת

| --- | --- |
אין תמונה חופשית
 מידע כללי
 אורך:  כ־2.9 ק"מ
 גובה מוצא הנהר:  כ־150 מטרים
 שפך:  נחל לכיש 
 מדינות באגן הניקוז:  ישראל 
  (למפת השפלה מוגדלת) נחל גת(למפת השפלה רגילה) נחל גת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גת
 
נחל גת הוא נחל אכזב קצר הממוקם בחבל לכיש, צפונית־מזרחית לקריית גת. אורכו כ־2.9 קילומטרים.
תוואי הנחל

הנחל זורם בין קיבוץ גת מצפון לבין מושב שדה משה בדרום. מוצא הנחל ממוקם בגובה של כ־150 מטרים מעל פני הים, בסמיכות לכביש 6. הוא זורם בכיוון דרום־מערב ונשפך, לאחר כ־2.9 קילומטרים ובגובה של כ־125 מטרים מעל פני הים, אל נחל לכיש, הנשפך אל הים התיכון.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נבחרת מלזיה בכדורסל

| --- | --- |
מלזיה
 מידע כללי
 התאחדות:  התאחדות הכדורסל של מלזיה
 הצטרפות:  1957
 השתייכות:  פיב"א אסיה
 דירוג פיב"א (10 באוגוסט 2024):  105       ‎-1‏
  - ניקוד פיב"א:  80.7
 מאמן:  סים סין הנג
 
 אליפות העולם בכדורסל
 הופעות:  1 (הראשונה ב-1986)
 ההישג הטוב:  מקום 24 (1986)
 אליפות אסיה בכדורסל
 הופעות:  24 (הראשונה ב-1960)
 ההישג הטוב:  מקום רביעי (1977, 1985)
 
נבחרת מלזיה בכדורסל היא נבחרת הכדורסל הלאומית של מלזיה. הדירוג הנוכחי של נבחרת מלזיה ברשימת הדירוג של פיב"א לנבחרות גברים, הוא המקום ה-105 בעולם, נכון ל-10 באוגוסט 2024, ירידה של מקום אחד לעומת דירוג קודם.
נבחרת מלזיה העפילה פעם אחת בתולדותיה לאליפות העולם בכדורסל בשנת 1986, אך הפסידה בכל חמשת משחקיה וסיימה במקום ה-24 האחרון.
נבחרת מלזיה השתתפה פעמים רבות באליפות אסיה בכדורסל והישג השיא שלה הוא המקום הרביעי בו סיימה פעמיים באליפויות אשר אותן אירחה בשנים 1977 ו-1985.
נבחרת מלזיה מעולם לא העפילה למשחקים האולימפיים.
כל אליפות העולם בכדורסל

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
צ'ילה 1959: לא העפילה
ברזיל 1963: לא העפילה
אורוגוואי 1967: לא העפילה
יוגוסלביה 1970: לא העפילה
פרגוואי 1974: לא העפילה
הפיליפינים 1978: לא העפילה
קולומביה 1982: לא העפילה
| ספרד 1986 | מקום 24 | 5 | 0 | 5 |
ארגנטינה 1990: לא העפילה
קנדה 1994: לא העפילה
יוון 1998: לא העפילה
ארצות הברית 2002: לא העפילה
יפן 2006: לא העפילה
טורקיה 2010: לא העפילה
ספרד 2014: לא העפילה
הרפובליקה העממית של סין 2019: לא נרשמה
הפיליפיניםיפןאינדונזיה 2023: לא העפילה
קטר (מדינה) 2027: 
| סך הכל | הופעה אחת | 5 | 0 | 5 |
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| הפיליפינים 1960 | מקום שביעי | 6 | 0 | 6 |
| טאיוואן 1963 | מקום חמישי | 11 | 6 | 5 |
| מלזיה 1965 | מקום שישי | 9 | 2 | 7 |
| קוריאה הדרומית 1967 | מקום שמיני | 9 | 2 | 7 |
| תאילנד 1969 | מקום שביעי | 8 | 3 | 5 |
| יפן 1971 | מקום חמישי | 8 | 4 | 4 |
| הפיליפינים 1973 | מקום תשיעי | 10 | 3 | 7 |
| תאילנד 1975 | מקום שמיני | 9 | 5 | 4 |
| מלזיה 1977 | מקום רביעי | 8 | 4 | 4 |
| יפן 1979 | מקום שביעי | 8 | 6 | 2 |
| הודו 1981 | מקום שישי | 7 | 2 | 5 |
| הונג קונג 1983 | מקום 11 | 6 | 2 | 4 |
| מלזיה 1985 | מקום רביעי | 6 | 3 | 3 |
| תאילנד 1987 | מקום שביעי | 8 | 4 | 4 |
| הרפובליקה העממית של סין 1989 | מקום תשיעי | 6 | 4 | 2 |
| יפן 1991 | מקום 17 | 5 | 1 | 4 |
| אינדונזיה 1993 | מקום 14 | 7 | 2 | 5 |
| קוריאה הדרומית 1995 | מקום 14 | 8 | 3 | 5 |
ערב הסעודית 1997: לא העפילה
| יפן 1999 | מקום 15 | 5 | 0 | 5 |
הרפובליקה העממית של סין 2001: לא העפילה
| הרפובליקה העממית של סין 2003 | מקום 16 | 7 | 0 | 7 |
| קטר (מדינה) 2005 | מקום 16 | 7 | 0 | 7 |
יפן 2007: לא העפילה
הרפובליקה העממית של סין 2009: לא העפילה
| הרפובליקה העממית של סין 2011 | מקום 11 | 8 | 3 | 5 |
| הפיליפינים 2013 | מקום 15 | 4 | 0 | 4 |
| הרפובליקה העממית של סין 2015 | מקום 16 | 5 | 0 | 5 |
לבנון 2017: לא העפילה
אינדונזיה 2022: לא העפילה
ערב הסעודית 2025: לא העפילה
| סך הכל | 24 הופעות | 175 | 59 | 116 |
הערות שוליים

↑  דירוג לנבחרות לאומיות גברים באתר פיב"א
רזלוג

| --- | --- |
דגל רזלוגדגל רזלוג
מראה העיר רזלוג
מראה העיר רזלוג
 מדינה:  בולגריה בולגריה
 מחוז:  בלגואבגרד
 ראש העיר:  קראסימיר גרצ'ב
 תאריך ייסוד:  המאה ה-10
 שטח:  221.114 קמ"ר
 גובה:  831 מטרים
 אוכלוסייה:  ‏
  ‑ בעיר:  12,893 (15 במרץ 2024)
  ‑ צפיפות:  58.25 נפש לקמ"ר (2015)
 קואורדינטות:  41°53′N 23°28′E﻿ / ﻿41.883°N 23.467°E﻿ / 41.883; 23.467
 אזור זמן:  UTC +2
 http://www.razlog.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור רזלוג(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור רזלוג(למפת מחוז בלגואבגרד רגילה) בלגואבגרד פטריץ' סנדנסקי גוצה דלצ'ב בנסקו קיוסטנדיל סופיה פאזארדז'יק סמו. יוון מקדוניה הצפ. רזלוג(למפת מחוז בלגואבגרד מוגדלת) בלגואבגרד פטריץ' סנדנסקי גוצה דלצ'ב בנסקו קיוסטנדיל סופיה פאזארדז'יק סמו. יוון מקדוניה הצפ. רזלוג  he tabBackground:;tabBorder:#aaa;defaultTab:0;
רָזְלוֹג (בבולגרית: Разлог) היא עיר, אתר סקי ורשות מקומית, השוכנת בדרום-מערב בולגריה בשטח מחוז בלגואבגרד, כ-151 קילומטרים מהבירה סופיה. בסמוך לעיר שוכן הפארק הלאומי פירין שהוא אתר מורשת עולמית.
היסטוריה

האזכור הראשון בכתובים ליישוב בשם רזלוג הוא מראשית המאה ה-11 בהקשר למסעו הצבאי של בסיליוס השני בולגרוקטונוס, קיסר האימפריה הביזנטית נגד הממלכה הבולגרית הראשונה. בהמשך נשלט האזור על ידי הממלכה הבולגרית השנייה ובמהלך המאה ה-14 נכבש היישוב על ידי האימפריה העות'מאנית. ב-1912, במהלך מלחמת הבלקן הראשונה נכבשה העיר על ידי הצבא הבולגרי וסופחה לשטחי ממלכת בולגריה.
אקלים

בעיר שורר אקלים ממוזג עם השפעה ממתנת מרכסי ההרים, החוסמים את הרוחות הצפוניות הקרות. הטמפרטורה השנתית הממוצעת המרבית היא 17.5oc, והמזערית היא 5oc. ערכי הקיצון נעים ממינוס 5oc בחודש ינואר ועד 29oc בחודשים יולי ואוגוסט. כמות המשקעים השנתית עומדת על 629 מילימטרים.
ערים תאומות

יוון דוקסטו (אנ'), יוון
יוון קלמפאקי (אנ'), יוון
ספרד טוטאנה (אנ'), ספרד
ספרד קאמברה (אנ'), ספרד
הערות שוליים

↑  איוואן סנגרוב, ההיסטוריה של אזורי סקופיה ואוחריד, כרך א', עמוד 56, באתר promacedonia.org, אוחזר ב-1 ביולי 2015 (בבולגרית).
↑  האקלים בעיר רזלוג, באתר worldweatheronline.com, אוחזר ב-1 ביולי 2015 (באנגלית).
↑  "רשימת ערים תאומות לערי בולגריה" באתר namrb.org.
| --- | --- |
בקרת זהויות :  NLI: 987007562179305171  GND: 4266656-9  LCCN: n81056594  NKC: ge660923  VIAF: 157115154   WorldCat (עם VIAF): 157115154
רות סטאוט

| --- | --- |

 לידה:  14 ביוני 1884 טופיקה, ארצות הברית 
 פטירה:  22 באוגוסט 1980 (בגיל 96) רדינג, ארצות הברית 
 מדינה:  ארצות הברית 
 שפות היצירה:  אנגלית 
 
רות אימוגן סטאוט (באנגלית: Ruth Imogen Stout;‏ 14 ביוני 1884 – 22 באוגוסט 1980) הייתה סופרת אמריקאית, הידועה בעיקר בזכות ספריה על שיטות גינון "ללא עבודה".
חייה קודם להיותה גננית

רות אימוגן סטאוט נולדה ב-14 ביוני 1884, בעיר ג'רארד בקנזס, ילדתם החמישית של ג'ון וואלאס סטאוט ולוצטה אליזבת טודהונטר סטאוט אשר היו קוויקרים. אחיה הצעיר אף הוא היה סופר, שהתפרסם בכתיבת סיפורי בלשים.
לאחר שהתפרסמה טענה כי בנעוריה ליוותה את קארי א' נישון, מפעילות תנועת ההתנזרות מאלכוהול בפעילות הריסת בתי מרזח. נישון נעצרה, אולם סטאוט, אז בת 16, שוחררה לדרכה אף כי גרמה נזק רב יותר.
בגיל 18 עברה סטאוט לניו יורק והועסקה במקצועות שונים, בהם: מטפלת בתינוקות, מנהלת חשבונות, מזכירה, מנהלת עסק ועובדת מפעל. היא הייתה מרצה ויזמה הרצאות ודיונים, הייתה בבעלותה חנות תה קטנה בגריניץ' וילג' והיא אף עבדה במופע קריאת מחשבות.
בשנת 1923, היא נסעה עם קבוצת קווירים לרוסיה כדי לסייע ברעב שהיה אז במדינה. ביוני 1929 היא הכירה והתחתנה עם אלפרד (פרד) רוסיטר, בנו של איש עסקים אמריקני. רוסיטר נולד בגרמניה בשנת 1882, ומשפחתו היגרה לעיר ניו יורק בשנת 1894. במרץ 1930 עברו בני הזוג להתגורר בחוות פוברטי הולו, ברידדינג רידג', בפרברי העיירה רדינג בקונטיקט.
אף ששינתה את שם משפחתה לשם משפחת בעלה, המשיכה סטאוט להשתמש בשם נעוריה כפסבדונים.
פוברטי הולו

בני הזוג רוסיטר פרשו לחיי כפר, בחווה על שטח 220 דונם בשם פוברטי הולו (Poverty Hollow). פרד, שהיה פסיכולוג בהכשרתו, בוגר אוניברסיטת קולומביה, עסק בתחביבו בחריטת עץ ובהמשך נודע בקערות העץ שייצר. סטאוט החליטה לנסות את מזלה בגינון, ובאביב 1930 נטעה את הגינה הראשונה שלה.
יסודות שיטת הגינון ללא עבודה

במהלך שנת הגינון הראשונה שלה ושנים רבות אחריה, השתמשה סטאוט בשיטות גינון מקובלות באותה העת וזכתה לתוצאות מעורבות. טרם שתילת ירקות, היא נאלצה תמיד להמתין שמישהו אחר יבוא ויחרוש את השדות טרם היא תוכל להתחיל. החקלאי שסייע לה איחר לעיתים קרובות, או התעכב בגלל תקלות בציוד החקלאי. אירועים אלה קיצרו את עונת הגידול הקצרה ממילא בחלקה הצפוני של ארצות הברית וכילו את סבלנותה. יתר על כן, עבודת הכפיים הכרוכה בנטיעת גינה מסורתית הפכה למשימה גדולה מכדי שתוכל לשאת בה. באביב 1944 החליטה סטאוט שהיא לא מתכוונת לחכות לחרישת הגן, ואף החליטה שלא לחרוש בעצמה. במקום זאת פיזרה את הזרעים בתלם בקרקע וכיסתה אותם. היא חיכתה לראות מה יקרה, וגילתה הצלחה מפתיעה.
חייה המאוחרים

ככל שחלפו השנים, סטאוט שכללה את שיטותיה, ובסופו של דבר אימצה שיטה של חיפוי הקרקע בשכבה עבה של שחת אשר חסכה את עיקר העבודה הקשורה לשיטות גינון מסורתיות, בהן קיים שימוש תכוף במעדר ובקלשון. הגישה המינימליסטית שלה היוותה את היסוד לסדרת מאמרים ארוכת שנים במגזין "חקלאות וגינון אורגניים" וכן במספר ספרים שפרסמה.
בעלה, פרד, נפטר ב־24 בנובמבר 1960, לאחר מחלה ממושכת. אחותה, מרי, שהתגוררה גם היא בחווה למעלה מ-40 שנה, נפטרה ב־20 באוגוסט 1977, בגיל 88.
ספריה

Stout, R. (1955). How to have a Green Thumb without an Aching Back: A New Method of Mulch Gardening. NewYork: Exposition Press, 1955, ISBN 0-88365-144-0
Stout, R. (1958). Company Coming: Six Decades of Hospitality, Do-It-Yourself and Otherwise. NewYork: Exposition Press, Reprinted by Norton Creek Press, 2012, ISBN 978-0-9819284-8-7
Stout, R. (1960). It's a Woman's World. Garden City, NJ: Doubleday & Co.,Inc.
Stout, R. (1962). If You Would Be Happy. Garden City, NJ: Doubleday & Co.,Inc. Reprinted by Norton Creek Press, 2016, ISBN 978-1-938099-00-7
Stout, R. (1963). Gardening Without Work: For the Aging, the Busy & the Indolent. New York: The Devin-Adair Company, Reprinted by Norton Creek Press, 2011, ISBN 978-0-9819284-6-3
Stout, R. & Clemence, R. (1973). The Ruth Stout No-Work Garden Book: Secrets of the year-round mulch method. Emmaus, PA: Rodale Press.
Stout, R. (1975). As We Remember Mother. New York: Exposition Press.
Stout, R. (1975). I've Always Done It My Way. New York: Exposition Press.
Stout, R. Don't Forget to Smile: How to Stay Sane and Fit Over Ninety.